《赠薜道士》
宋代·王遂

觌面逢幽侣，装怀解吏纷。
曾敲筠户月，屡宿柳塘云。
离索知余恨，来过谢子勤。
山中新雨足，几处未耕耘。
入道犹将母，人心信秉彝。
每能图乐事，谁与写时思。
欲觅徽君笔，难当幼妇辞。
只应忧世切，聊此觉良知。
周诗山寺满，骑马□中寻。
淡泊人无识，吟嗟子独深。
动中观造化，静处养灵襟。
且学渠根本，篇章莫费吟。

作者简介：王遂，字去非，一字颖叔，枢密副使王韶之玄孙，后为镇江府金坛人，宋代名臣。 嘉泰二年进士，调富阳主簿，历官差干办诸司审计司。绍定三年，知邵武军兼福建招捕司参议官。后任工部尚书。